**Προκήρυξη εκδήλωσης ενδιαφέροντος εκπαιδευτικής εκδρομής**

**της Γ’ τάξης του Γυμνασίου του Αριστοτελείου Κολλεγίου**

**στο Ηράκλειο Κρήτης**

**ΑΠ 8/21.2.2023**

Η Γ τάξη του γυμνασίου του Αριστοτελείου Κολλεγίου, προτίθεται να πραγματοποιήσει τετραήμερη εκδρομή από το Σάββατο 13 Μαΐου έως και τη Τρίτη 16 Μαΐου 2023 στο Ηράκλειο.

Στην εκδρομή θα συμμετάσχουν πενήντα δυο(52) μαθητές/τριες από τους 56, που θα συνοδεύονται από τέσσερις (4) συνοδούς καθηγητές/τριες.

Οι προσφορές για την παραπάνω εκδρομή πρέπει να κατατεθούν στη Γραμματεία του Σχολείου (Αριστοτέλειο Κολλέγιο Γυμνάσιο-Λύκειο) σε **σφραγισμένο φάκελο είτε ηλεκτρονικά στο** **gymnasio@aristotelio.edu.gr** μέχρι το μεσημέρι της **Τρίτης 28/2/2023.**

Η κάθε προσφορά πρέπει **απαραίτητα** να περιλαμβάνει:

* τη μεταφορά στο Ηράκλειο με επιστροφή (με αεροπλάνο)
* τη διαμονή σε ξενοδοχείο 3\* ή 4\* με πρωινό σε τρίκλινα δωμάτια, μονόκλινα για τους συνοδούς
* Λεωφορείο για ξεναγήσεις και μετακινήσεις
* Ασφάλιση επαγγελματικής αστικής ευθύνης διοργανωτή ταξιδίων
* Ασφάλιση ατυχήματος και ασθενείας

Οι προσφορές, που πρέπει να συνοδεύονται και από υπεύθυνη δήλωση ότι η επιχείρηση διαθέτει το ειδικό σήμα λειτουργίας και το οποίο είναι σε ισχύ (άρθρο 4, § 2 της Υ.Α. Γ2/13324/07-02-06), θα ανοιχθούν και θα **αξιολογηθούν το μεσημέρι της Τρίτης 28/2** με τη συμμετοχή εκπροσώπων όλων των από το νόμο προβλεπόμενων εμπλεκομένων. Στις προσφορές πρέπει να αναγράφεται ότι σε περίπτωση ακύρωσης κάποιου μαθητή το ποσό συμμετοχής του πρέπει να του επιστρέφεται ακέραιο.